“Alivorte” de Marco Lucchesi: nova libro senpage elŝutebla ĉe UEA
#000000
En la vortoj de Paulo Sérgio Viana “Alivorte” estas “verko konstruita kun nekutima kuraĝo kaj kun la rigardo fiksita al la libereco situanta ie for, staranta ĉe la horizonto. En ĝi sidas poemoj el teksturo minerala kaj gusto petala. Iuj versoj estas nur unuvortaj, disaj, aerecaj kaj aromaj. Aŭdacaj versoj. Aliaj estas versoj mozart-ece muzikaj, kvazaŭ rondelaj, kvazaŭ harpsonaj. Inter tiuj ŝvebantaj poezieroj sin kaŝas io direnda, sed neniam dirata, io sentebla per la koro, sed ne per la oreloj. Sur ĉi tiuj paĝoj sidas ankaŭ ideoj raciaj kaj konsciaj, kaj tamen forte utopiecaj. La aŭtoro ne timas utopion. Male, li scias, ke utopio viciĝas inter la plej bezonataj aferoj en nia malĝoja mondo en la 21a jarcento. Li celas la plej radikalan utopion, tiun de homo, kiu sin ĵetas en abismon; tiun de donkiĥoto; tiun de saĝa, migranta antikva kavaliro, kiu serĉadas neniam atingotan belon”.
#000002
Laŭ la intenco de la aŭtoro la lanĉo de la libro ankaŭ omaĝas la sepcent jarojn de la morto de Dante Alighieri. Lucchesi estas kuratoro de la ekspozicio “Dante 700 anos: os olhos de Beatriz” (“Dante 700 jarojn: la okuloj de Beatrico”), kiu estis inaŭgurita de la itala ambasadoro en Brazilo, Francesco Azzarello, kadre de la 21a Semajno de la Itala Lingvo en la Mondo. La ekspozicio viziteblas inter la 19a de oktobro kaj la 17a de decembro 2021 en la Nigra Salono de la Nacia Parlamento de Brazilo, en la ĉefurbo Braziljo.
#000003
La disponigo de la libro “Alivorte” ĉe estas frukto de kunlaboro de Marco Lucchesi kun Brazila Esperanto-Ligo (BEL), Esperanto-Asocio de San-Paŭlo (EASP) kaj Asocio Esperantista de Rio-de-Ĵanejro (AERĴ), al kiuj UEA kore dankas nome de la komunumo.
#000004
Demonstraj versioj de “La Ondo”
Musklaku la kovrilon por legi pliajn informojn.
#000008
Demonstraj versioj de “La Ondo”
#000009
Musklaku la kovrilon por legi pliajn informojn.
#000010